Twee broers, twee wêrelde - Kuns En Vermaak - Republikein
Sunday, March 10th, 06:02:38
Cornelia de Kock - Twee broers, twee boeke – feite vreemder as fiksie.
In 2017 verskyn hierdie boek oor die lewe van Winston Wicomb. Twee jaar vantevore het die biografie Kleur oor die lewe van sy broer, Randall Wicomb, verskyn - albei uit die pen van Amos van der Merwe.
Randall was sy ma se goue seun, die witbroodjie met die ligte vel en blonde hare. Winston, met die donker vel, is gedwing om van sy waardevolle besittings aan sy broer, die Maties-student, te skenk - selfs sy eerste motor wat hy met swaarverdiende geld gekoop het.
Swak punte in Engels het hom sy universiteitstoelating gekos. Later is hy terug skool toe om dié punt te verbeter en het daarna aan die Universiteit van Kaapstad gestudeer.
Soos die onderwyser wat hom aangemoedig het om met volharding te studeer en nógmaals te studeer.
Of die weermagsersant wat sy sterk karaktertrekke raakgesien het en van sy eie kleurvooroordele genees is.
En dr. Chris Barnard, wat die eintlike rigtinggewer in Winston se lewe was. Die beroemde hartchirurg het besef dat Winston, die amateur-motorwerktuigkundige, 'n kansvatter in die beste sin van die woord is. Hy het Winston deel van sy hartspan gemaak met die opdrag om 'n pomp te ontwikkel wat 'n skenkerhart ure lank lewend sou hou.
Winston kon toe finaal agter die klerekas uitklim. Hy het sy doktorsgraad voltooi en word wêreldwyd beskou as 'n kenner op die gebied van orgaanoorplanting. – Netwerk24